section_heading: He-Man i Gospodari svemira (2002. - 2004.)
paragraph_text: U novoj verziji popularne franšize s početka 2000-ih, He-Man i Gospodari svemira (2002. - 2004.), Trap Jawu je dan životopis prema kojemu je on nekoć bio ratnik iz plemena Gar, pod imenom Kronis. Bio je suradnik Keldora koji je više od svega želio steći moć Vijeća mudraca i zavladati cijelom Eternijom. Međutim, u posljednjem sukobu Keldor je ozlijeđen i poražen te se morao povući sa Zlim ratnicima na Zmijsku planinu, koja se nalazi na Tamnoj hemisferi. Nezadovoljan Keldorovim vodstvom, Kronis se pobunio te je bio protjeran sa Zmijske planine. Poslije nekog vremena vratio se sa svojom vojskom kako bi preuzeo vodstvo od Keldora, koji je u međuvremenu postao Skeletor, ali je bio poražen u bitci. Skeletor ga je okrutno kaznio tako što mu je smrskao donju česljust i uništio desnu ruku. Ipak, odlučio ga je zadržati kao pomagača pa je naredio Tri-Klopsu da ga izlijeći i popravi. Tako je postao Trap Jaw, ratnik kiborg s metalnim implantantima.<ref>Trap Jaw - he-man.fandom.com